Danao (Rembrandt)

Danao estas pentraĵo de Rembrandt de 1636, sed la pentristo ege relaboris ĝin ĉirkaŭ 1643.Corpus, 209, 215–221 Iam parto de la kolekto de Pierre Crozat, ĝi estis en la Muzeo Ermitejo, en Sankta Peterburgo, Rusio, ekde la 18-a jarcento.Corpus, 222 

Ĝi estas vivgranda bildigo de la rolulo Danao el la greka mitologio, la patrino de Perseo. Ŝi estas supozeble prezentita kiel bonveniganta Zeŭson, kiu gravedigis ŝin en la formo de ora pluvo. Ĉar ĉi tiu estas unu el la plej grandiozaj pentraĵoj de Rembrandt, ne estas neeble, ke li ŝatis ĝin, sed eble ankaŭ estis malfacile vendi ĝin pro ĝia grandeco. Kvankam la edzino de la artisto, Saskia, estis la originala modelo por Danao, Rembrandt poste ŝanĝis la vizaĝon de la figuro al tiu de sia amantino Geertje Dircx.

La reverkado ŝanĝis la poziciojn de, interalie, la kapo, etendita brako kaj kruroj de Danao.Corpus, 212–214 La pentraĵo estis konsiderinde mallongigita. Ĝi havas malfacile legeblan subskribon kun dato finiĝanta per "6", sed tio eble ne estas aŭtenta.Corpus, 214

Ĝi estis grave vandaligita en 1985, sed estis restaŭrita.

La bildo montras klarajn kontrastojn, tipe en la baroka pentrarto kun tre hela centro por la figuro de Danao sur la lito (nudaĵo), ĉirkaŭita de ornuancaj ornamaĵoj, kaj rompanta tiun simplan geometrion estas diagonalo formita el ruĝa tablotuko en malsupra dekstro al hela ekstera sceno (supra maldekstra angulo), kie iu spionas: fakte la sekva momento estos la seksuma orpluvo, kiun ŝajne Danao bonvenigas.

Referencoj

Literaturo
 David Bomford, Art in the making - Rembrandt, Catalogue, The National Gallery (London 2006), p. 54–61.
 "Corpus", A Corpus of Rembrandt Paintings: 1635–1642, Volumo 3a de Rembrandt Research Project Foundation, Editors: J. Bruyn, B. Haak, S. H. Levie, P. J. J. van Thiel, E. van de Wetering, 2013, Springer Science & Business Media, ISBN 978-9400908116, Google Books

Eksteraj ligiloj
Pri restaŭrado 
X-radioj de la Danao de Rembrandt

Kategorio:Pentraĵoj de Rembrandt
Kategorio:Grek-romia mitologio en arto kaj kulturo
Kategorio:Mitologio en belartoj